X 
spætter, Pighvarrer, Isinger, Rokker (Baja radiata); alene af Torsk var 
der i enkelte Træk flere Hundrede. Deltagerne fik herved et levende 
Indtryk af, hvilken Fiskerigdom der var paa dette Sted. — Med den pe¬ 
lagiske Yngeltrawl gjordes her ikke større Fangst, men der paavistes dog 
Flynderunger (Isinger) i Overgangsstadiet, hvor Dyret endnu ikke har faaet 
begge Øjne over paa samme Side og endnu svømmer pelagisk. — Endelig 
optoges Prøver med det af Dr. Petersen konstruerede Apparat til kvan¬ 
titativ Bestemmelse af Dyrelivet paa Havbunden (jfr. Beretning om Lim- 
fjords-Excursionen i „Vid. Medd.“ 1908 p. X), samt med et andet, lige¬ 
ledes af Dr. Petersen konstrueret Apparat, hvormed der hentes en Prøve 
af Dyndbunden op, saa den vises i sin naturlige Stilling, med Lagenes 
naturlige Lejring bevaret. Det paavistes derved, hvorledes det øverste, 
ca. 2—3 mm. tykke Lag er det vigtigste for Dyrene. Dette Lag, 
som for en Del bestaar af organisk Detritus, er det, som afgiver Næringen 
for de talrige dyndædende Dyreformer. 
Ved Slutningen af Turen bragte Prof. Jungersen paa Deltagernes 
Vegne en hjærtelig Tak til Dr. Petersen for den overordentlig vellykkede 
Tur, en Tak, som her skal gentages paa Foreningens Vegne. De fleste 
af Foreningens Medlemmer har ellers kun ringe Lejlighed til at lære vore 
Farvandes Dyreliv og hele Økologi nærmere at kende, saa det er en meget 
stor Tjeneste, Dr. Petersen beviser Foreningens Medlemmer ved at stille 
Biologisk Stations Damper, med den fortrinlige Udrustning af Apparater 
til biologisk Forskning — og dens ikke mindre fortrinlige Mandskab — 
til Disposition. Forhaabentlig tør Foreningen ogsaa i Fremtiden gøre sig 
Haab om lignende Excursioner! 
Turen om Søndagen var i alt væsentligt en Gentagelse af den første 
Dags Tur, kun at man her udelukkende holdt sig til Farvandet mellem 
Hveen og Helsingør. 
Th. M. 
Søndag den 30te Oktober afholdtes en Excursion til Hareskov under 
Ledelse af Lærer I. P. Kruger og Dr. J. C. Nielsen. Emner: Overvin¬ 
tringsforhold; Stubbenes Fauna; Myretuer. Deltagernes Antal var 15. 
Deltagerne samledes ved Hareskov Station og spadserede gennem 
Skoven til Bagsværd Station, hvorfra Hjemrejsen fandt Sted. 
Til Undersøgelse af Bøgestubbe anvendtes den meste Tid; først un¬ 
dersøgtes disses Dække af Mos og Græs, under hvilket der fandtes over¬ 
vintrende Humlebidronninger, Snyltehvepse, forskellige Løbebiller (Ptero- 
stichus, Anchomenus , Leistus , Notiophilus og Cychrus), Rovbiller, Larver 
af Smeldere og Pillebiller (Pyrrhus) samt Tusindben (J-ulus, Polydesmus); 
uuder en Græstørv, der var henlagt ovenpaa en Stub, fandtes et ikke ringe 
Antal Guldbasselarver (Cetonia cenea). 
Herefter undersøgtes Faunaen under Barken: Larver af Cardinalbiller 
paa forskellige Alderstrin, og Larver af Træbukken Rhagium inquisitor, 
af hvilken Art der ogsaa saas fuldt udviklede Biller overvintrende i ovale 
Puppelejer af sammenskrabede Træspaaner; endvidere Larver af forskellige 
Fluer (Muscider og Syrphider) og Stankelben, enkelte smaa Biller som 
